Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Olen korostanut lunastuksen merkitystä.
Lunastus ei tarkoita pelkästään maksua synnistä, -
vapautumista syyllisyydestä, -
anteeksiantoa ja iankaikkista elämää.
Lunastus koskee myös Israelin maata, -
jotta Jumala voisi perustaa valtakuntansa.
Ne, jotka sanovat, ettei Israel ole enää Jumalalle tärkeä, -
ovat väärässä.
Jumala on toteuttanut ja toteuttaa -
valtakuntaansa koskevia tarkoitusperiään.
Niihin kuuluu Israelin maa.
Otetaan esille Ruutin kirjan luku 4.
Viime viikolla puhuimme lunastajasta, -
jonka olisi pitänyt tehdä se, minkä Booas teki.
Hän ei kuitenkaan halunnut toimia asiassa.
He olivat kaupungin portilla vanhimpien edessä.
Booas sanoo: "Noomi on hätätilanteessa -
ja myy siksi maansa, -
joka kuului hänen miehelleen, veljellemme Elimelekille.
Haluatko lunastaa maan ja niin säilyttää sen suvussa?"
Näin maa ei joudu vieraille.
Jumalan perintömaa säilyisi hänen kansallaan.
Alkuperäinen sukulunastaja vastasi: "Haluan tehdä niin."
Mutta sitten Booas selitti koko tilanteen.
Kaupan mukana tulisi myös Ruut.
"Booas sanoi: 'Sinä päivänä, jona ostat pellon, sinä otat myös Ruutin, -
jotta ottaisit hänet vaimoksesi -
ja saisit aikaan jälkeläisen hänen miesvainajansa muistolle."
"Sinä päivänä, kun ostat maan, saat siitä syystä myös Ruutin."
Katsotaan, mitä mies vastaa.
Ruut 4:6: -
"Silloin sanoi sukulunastaja: 'En voi lunastaa sitä itselleni, -
sillä siten minä turmelisin oman perintöosani.
Lunasta sinä itsellesi, mitä minun olisi lunastettava; -
minä en voi sitä tehdä."
Syynä oli se, ettei kaupantekohetkellä ollut perillistä.
Siksi miehen piti maksaa maasta koko hinta, -
ei riemuvuodesta riippuvaa hintaa.
Riemuvuonna perillinen saisi maan takaisin.
Mies joutuisi maksamaan koko hinnan, -
ei riemuvuoden läheisyydestä johtuvaa alennettua hintaa.
Eli jos riemuvuosi koittaisi parin vuoden päästä, -
hinta olisi vähäinen.
Maa on enemmänkin vuokralla kuin omistuksessa.
Mutta Booas sanoi: "Ei, vaan sinun on maksettava täysi hinta, -
ikään kuin riemuvuotta ei tässä tilanteessa olisikaan, -
koska perillistä ei ole.
Sinun on ostettava maa täydellä hinnalla.
Maksettuasi summan, maa on sinun, -
mutta sinun on otettava Ruut vaimoksesi.
Kun saat jälkeläisen, tämä saa kyseisen maan.
Eli joudut maksamaan ison summan rahaa maasta, joka ei jää sinulle.
Maata ei koske myöskään riemu- vuoden normaalisti tuoma alennus."
Kuullessaan tämän, mies sanoo: -
"Minä en voi lunastaa sitä."
Jakeessa 6 sanotaan: -
"...pen-aschit et-nachalati."
"...jotten turmelisi omaa perintöosaani."
Kuvitellaan, että sinulla on liikeyritys.
Haluat toisenkin yrityksen, joten otat lainan ja riskeeraat ensimmäisen.
Käytät liikeyritystäsi vakuutena.
Ostat toisen yrityksen ajatellen, että saat siitä voittoa.
Maksat pois lainan, ja sitten sinulla on kaksi bisnestä.
Mutta ostettuasi toisen liikeyrityksen -
se päätyykin toisen ihmisen omistukseen.
Et saa toisesta liikeyrityksestä voittoa etkä voi maksaa lainaa takaisin.
Päädyt menettämään ensimmäisenkin liikeyrityksesi.
Niin tämä mies sanoo.
Mutta asia on mahdoton vain lihalle. Booas tekee erilaisen päätöksen.
Hän perustaa päätöksensä Jumalan käskylle.
Jos Jumala käskee jotain, -
hän antaa kaiken käskyn toteuttamiseen tarvittavan.
Kuuliaisuus Jumalalle ei tuota ihmiselle onnettomuutta.
Kuuliaisuudesta seuraa ikuinen siunaus.
"Silloin sanoi sukulunastaja: 'En voi lunastaa sitä itselleni...
Lunasta sinä itsellesi... minä en voi sitä tehdä.'
Muinoin oli Israelissa lunastus- ja vaihtokauppoja vahvistettaessa -
tapa tällainen: -
riisuttiin kenkä ja annettiin toiselle; -
tätä käytettiin Israelissa todistuksena."
Israelissa ei puristettu kättä eikä vannottu valaa kaupan merkiksi -
vaan otettiin kenkä jalasta ja annettiin se toiselle.
Kun kenkä riisutaan ja toinen ottaa sen vastaan, -
kauppa on vahvistettu.
Sukulunastaja riisui kenkänsä.
Seuraavaksi Ruut olisi voinut tulla sylkemään häntä kasvoihin, -
koska hän ei ollut kuuliainen Jumalalle.
Asia kerrotaan 5. Moos. 25:ssä.
Ruut 4:8: "Niin sukulunastaja sanoi Booaalle: -
'Osta sinä se itsellesi'. Ja hän veti kengän jalastaan.
Silloin sanoi Booas vanhimmille ja kaikelle kansalle: -
'Te olette tänään todistajina, että minä ostan Noomilta -
kaiken Elimelekin ja kaiken Kiljonin ja Mahlonin omaisuuden."
Hän halusi ostaa kaiken tuon.
Hän osti oikeudet koko kyseessä olevaan omaisuuteen.
Eiväthän nämä miehet olleet enää elossa -
eivätkä olisi voineet riitauttaa asiaa.
Hän sanoi: "Maksan koko omaisuudesta."
Kommentaarit ovat samaa mieltä siitä, että Booas maksoi ison rahasumman.
Hän ei ostanut vain maata vaan kaiken miehille kuuluneen, -
sekä näkyvän että näkymättömän. Hän maksaa suuren summan.
Jae 10: "Samalla minä olen ostanut myös mooabilaisen Ruutin, -
Mahlonin lesken..."
Luvussa 1 annetaan ymmärtää, että Ruutin mies oli ollut Kiljon, -
koska Orpa mainittiin ennen Ruutia ja Mahlon ennen Kiljonia.
Mutta tässä sanotaan selvästi, että Ruutin mies oli ollut Mahlon.
Jae 10: "Samalla minä olen ostanut myös mooabilaisen Ruutin, -
Mahlonin lesken, vaimokseni, -
pysyttääkseni vainajan nimen hänen perintöosassaan, -
ettei vainajan nimi häviäisi hänen veljiensä keskuudesta -
eikä hänen kotipaikkansa portista; sen todistajat te olette tänä päivänä.'"
Booas sanoo: "Maksan täyden hinnan koko perinnöstä.
Samalla otan Ruutin vaimokseni siksi, -
että saisin jälkeläisen."
Lapsesta tulee heti syntyessään perinnön laillinen omistaja.
Lapsi ei ollut paikalla hyväksymässä kauppaa.
Mutta hänen synnyttyään hänen äitinsä voi hänen puolestaan -
olla hyväksymättä kauppaa. Näin lapsi saisi koko perinnön takaisin.
Booas maksoi paljon rahaa -
eikä saisi takaisin muuta kuin tietoisuuden siitä, -
että hän oli toteuttanut Jumalan käskyn ja ollut siunauksena muille.
Hän ei miettinyt kaupan taloudellisia seurauksia itselleen.
Sellaisia hän ei ajatellut.
Hän halusi olla täysin mitoin kuuliainen Jumalalle
Hän ei tehnyt vain vähintä vaadittua, -
koska hän halusi olla suuri Jumalan valtakunnassa, ei vähäinen.
Booas antoi kaupassa paljon.
Kuuliaisuus Jumalalle johtaa meidät antamaan omastamme -
ollaksemme toisille siunauksena.
Jumala on kuitenkin vielä anteliaampi ja siunaavampi.
Booas sanoo: "Ruut, Herra siunaa sinua siksi, miten olet toiminut."
Booas tietää saavansa siunauksen tässä ja tulevassa elämässä.
Ruut 4:11: "Niin kaikki kansa, -
joka oli portissa saapuvilla, ja vanhimmat sanoivat: -
'Me olemme sen todistajat. Suokoon Herra, että vaimo, joka tulee taloosi, -
tulisi Raakelin ja Leean kaltaiseksi, -
jotka molemmat rakensivat Israelin huoneen.'"
Huomaatko lauseen merkityksen?
Vanhimmat ja todistajat, jotka kuulivat tämän -
ja ymmärsivät Booaksen kuuliaisuuden merkityksen, -
sanoivat: "Suokoon Herra, että vaimo, joka tulee taloosi, -
tulisi Raakelin ja Leean kaltaiseksi..."
Raakel ja Leea olivat Jaakobin vaimoja.
Jaakob otti vaimokseen myös palvelijattaria, -
mutta nämä olivat Raakelin ja Leean auktoriteetin alaisia.
Raakel ja Leea rakensivat Israelin huoneen.
"Veasah achil beefrata." "Tee väkeviä tekoja Efratassa..."
Nimi Efrata viittaa Beetlehemiin.
"...ja saata nimesi kuuluisaksi Beetlehemissä."
Eli: "Olkoon hän kuuluisa Beetlehemissä."
Kaikukoon hänen nimensä Beetlehemissä.
Toisten mukaan siinä puhutaan Booaksesta, -
toisten mukaan syntyvästä lapsesta.
Jae 12: "Ja tulkoon niistä jälkeläisistä, -
jotka Herra antaa sinulle tästä nuoresta naisesta, sinulle suku, -
Pereksen suvun kaltainen, hänen, jonka Taamar synnytti Juudalle."
Tämä kohta sidotaan toiseen raamatunkohtaan.
Taamar oli Juudan pojan Eerin vaimo.
Eer oli paha, ja siksi Jumala surmasi hänet.
Juuda sanoi seuraavalle pojalleen Oonanille 5. Moos. 5:n perusteella: -
"Sinun pitää ottaa Taamar vaimoksesi, jotta saadaan jälkeläinen."
Oonan ei kuitenkaan tehnyt niin, vaan toimi hyvin häpeällisesti.
Siksi Jumala surmasi hänetkin.
Sitten Taamar olisi pitänyt antaa kolmannen pojan Seelan vaimoksi.
Mutta Juuda ajatteli, että Taamarissa oli varmaan jotain vikaa.
Juuda ei enää noudattanutkaan Jumalan käskyä vaan teki väärin.
Taamar päätteli, -
että jälkeläisen saisi aikaan miespuolinen sukulainen, Juuda.
Juuda sanoi: "Hän on vanhurskaampi kuin minä."
Taamar piti huolta Booaan ja Ruutin tavoin siitä, -
ettei kuolleen nimi katoaisi Israelista.
Eli Ruut 4:ssä korostetaan -
Taamarin uskollisuutta ja kuuliaisuutta Jumalan Sanalle, -
koska hän tahtoi toteuttaa saman käskyn kuin Booas.
Kyseessä on jibbum-käsky.
Ruut 4:12: "Ja tulkoon niistä jälkeläisistä, -
jotka Herra antaa sinulle tästä nuoresta naisesta, -
sinulle suku, Pereksen suvun kaltainen, -
hänen, jonka Taamar synnytti Juudalle.'
Niin Booas otti Ruutin, ja tämä tuli hänen vaimokseen.
Ja hän yhtyi häneen; ja Herra antoi hänen tulla raskaaksi, -
ja hän synnytti pojan."
Jumala toimii tässä tilanteessa.
Mahlon oli kuollut ilman jälkeläistä.
Hänen nimensä oli häviämässä Israelista, -
mutta Booas oli kuuliainen.
Toinen sukulunastaja ajatteli, ettei hänellä ollut varaa olla kuuliainen.
Älä koskaan sano, ettei sinulla ole varaa totella Jumalaa.
Silloin olet epäuskoinen ja tottelematon.
Ei ole mitään syytä olla tottelematta Jumalaa.
Kannattaa olla ylivuotavan kuuliainen kuten Booas.
Kuuliaisuutensa vuoksi -
hän pääsi osaksi hyvin huomattavaa sukupuuta, -
Messiaan sukupuuta.
Jae 13: "Niin Booas otti Ruutin, ja tämä tuli hänen vaimokseen.
Ja hän yhtyi häneen; ja Herra antoi hänen tulla raskaaksi, -
ja hän synnytti pojan.
Silloin vaimot sanoivat Noomille: 'Kiitetty olkoon Herra, -
joka tänä päivänä salli sinun saada sukulunastajan.'"
Eli: "Herra on uskollinen. Hän ei antanut sinun pettyä.
Hän pysyi uskollisena, vaikka olit välillä tottelematon."
Mutta ei-juutalainen Ruut kuuli Israelin Jumalasta, -
ja halusi olla tämän Sanalle kuuliainen.
Siksi Noomin suku sai kokea lunastuksen, -
joka tulee vaikuttamaan koko maailmaan, -
koska kyse on Messiaasta.
Jae 14: "Silloin vaimot sanoivat Noomille: 'Kiitetty olkoon Herra, -
joka tänä päivänä salli sinun saada sukulunastajan.
Hänen nimensä tulee kuuluisaksi Israelissa." Kenestä siinä puhutaan?
Jotkut selittävät, että siinä puhutaan Ruutin lapsesta.
Mutta siinä puhutaan myös tulevista sukupolvista, -
kunnes tullaan Daavidiin, jonka suvusta syntyi Messias.
Tässä puhutaan tärkeästä asiasta.
"Hänen nimensä tulee kuuluisaksi Israelissa."
Jakeessa 15 hänestä kerrotaan enemmän.
Siinä puhutaan syntyvästä lapsesta ja lopulta Messiaasta.
Jae 15: "Hänestä tulee le meshiiv nefesh, sielusi virvoittaja, -
ja hänestä on tuleva vanhuutesi tuki, -
sillä miniäsi, joka rakastaa sinua, -
on hänet synnyttänyt..."
Eli kaikki tämä johtui Ruutista, joka kohtasi juutalaisen perheen, -
vaikka nämä eivät eläneetkään kuuliaisena Jumalan Sanalle.
He olivat epäuskoisia.
Hän näki osan perheen elämästä.
He tunsivat kyllä Israelin Jumalan eläessään Mooabin maassa, -
ja Ruut näki perheen elämästä, että Israelin Jumala oli olemassa.
Hän oppi Jumalasta sen verran, että otti hänet omakseen.
Hän otti myös Noomin kansan omakseen ja lähti Israelin maahan.
Hän alkoi toteuttaa elämässään Jumalan Sanaa.
Pellolle lähteminen näytti vähäiseltä teolta, -
kun hän meni sinne köyhänä poimimaan tähkiä, -
jotka toiset olivat jättäneet.
Siellä Booas kohteli häntä ystävällisesti, -
ja Ruut sai ravintoa elääkseen.
Mutta Jumala toimi hyvyydessään Ruutin kuuliaisuuden vuoksi -
ja ravitsi myös tämän sielun.
Kyse ei ollut vain jostain väliaikaisesta vaan iankaikkisesta.
Jae 15: "Hän on virvoittava sinua, -
ja hänestä on tuleva sinun vanhuutesi tuki, -
sillä miniäsi, joka rakastaa sinua, on hänet synnyttänyt, -
hän, joka on sinulle parempi kuin seitsemän poikaa.'"
Siinä kohotetaan naisen asemaa.
Ruut oli parempi kuin seitsemän poikaa.
Raamattu ei alenna naisia, kuten jotkut väittävät.
He eivät ole lukeneet Raamattua oikein.
Tässäkin sanankohdassa etualalla ovat naiset.
Ruutin kirja käsittelee lunastusta, -
joka on yksi Raamatun peruskäsitteitä.
Messias on Lunastajamme.
Lunastuksen kautta pääsemme Jumalan iankaikkiseen valtakuntaan.
Olemme saaneet syntien anteeksi- antamuksen ja ikuisen elämän.
Olemme päässeet Jumalan valtakuntaan.
Elämme hänen kanssaan ikuisesti lunastuksen kautta.
Kaikki tämä tapahtui kahden naisen, Noomin ja Ruutin välityksellä.
He alkoivat noudattaa Jumalan Sanaa, Noomi Ruutia hitaammin.
Heidät johdatettiin Jumalan miehen Booasin luo.
He eivät suunnitelleet asiaa, vaan olivat vain kuuliaisia Jumalalle.
Jumala järjesti Ruutin Booaksen pellolle.
Booas oli uskon ja kuuliaisuuden mies, -
joka luotti Jumalaan.
Hän siunasi omaisuudellaan toisia, -
jotta Jumalan tahto toteutuisi heidän elämässään.
Jumala siunasi hänen kuuliaisuutensa kautta koko maailmaa.
Booasin ja Ruutin perheen kautta -
Jumala toteutti suunnitelmansa.
Booas ja Ruut käänsivät Elimelekin tottelemattomuuden siunaukseksi.
Jae 15: "...sillä miniäsi, joka rakastaa sinua, on hänet synnyttänyt, -
hän, joka on sinulle parempi kuin seitsemän poikaa.'
Niin Noomi otti lapsen, pani sen helmaansa -
ja rupesi sen leomenet."
Mikä Noomista tuli syntyvälle lapselle?
Mikä asian merkitys on, ja miksi se otetaan esille juuri nyt?
Puhumme siitä ensi viikolla, -
kun saamme opetuksen Ruutin kirjasta päätökseen.
Näemme, mikä Ruutin kirjan merkitys on -
Jeshua Messiaan persoonan ja työn kannalta.
Ruutin kirja opettaa tärkeitä asioita Jumalan totuudesta.
Siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen